

REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

OPĆINSKO VIJEĆE

Bebrina 83, 35254 Bebrina,

OIB: 52630455645

Tel:035/433-109

KLASA: 024-02/23-02/40

URBROJ: 2178-2-03-23-1

Bebrina, 1. lipnja 2023. godine

Na temelju članka 34. Zakona o komunalnom gospodarstvu (Narodne novine broj 68/18, 110/18, 32/20) i članka 32. Statuta Općine Bebrina („Službeni vjesnik Brodsko-posavske županije˝ broj 2/2018, 18/2019 i 24/2019 i „Glasnik Općine Bebrina˝ broj 1/2019, 2/2020 i 4/2021), Općinsko vijeće Općine Bebrina na svojoj 12. sjednici održanoj dana 01. lipnja 2023. godine donosi

**ODLUKU**

**o povjeravanju obavljanja komunalnih djelatnosti trgovačkom društvu**

**u vlasništvu Općine Bebrina**

**Članak 1.**

Ovom Odlukom povjerava se obavljanje komunalnih djelatnosti trgovačkom društvu BEKOM d.o.o., Bebrina (Općina Bebrina), Bebrina 83, OIB: 20062473045 koje je u 100% vlasništvu Općine Bebrina.

**Članak 2.**

Komunalne djelatnosti koje se ovom Odlukom povjeravaju trgovačkom društvu BEKOM d.o.o. su sljedeće:

1. čišćenje nogostupa i javnih površina u zimskim uvjetima;
2. nabava, ugradnja i održavanje opreme: klupa, dječjih igrališta, košarica za otpatke, ogradica za zaštitu zelenih površina, zaštitih zapreka, ograda, autobusnih nadstrešnica, zajedničkih reklamnih panoa, stalaka za bicikle, elemenata za nepropisano parkiranje i sl.;
3. obavljanje izvođenja manjih građevinskih radova;
4. održavanje čistoće javnih površina;
5. održavanje građevina, uređaja i predmeta javne namjene;
6. održavanje groblja;
7. tekuće redovito održavanje društvenih domova i drugih objekata koji nisu u upotrebi;
8. održavanje javnih zelenih površina;
9. prigodno ukrašavanje naselja;
10. uklanjanje protupravnih postavljenih predmeta i roba;
11. upravljanje parkiralištima i njihovo održavanje;
12. uređenje naselja (uređenje i održavanje vanjskih dijelova zgrada, dvorišta, vrta, okućnica, ograda, javnih zelenih i drugih sličnih površina, izloga, reklama, natpisa, uređenje javnih površina, javne rasvjete, komunalnih objekata i opreme opće uporabe, autobusnih stajališta i parkirališta, rekreacijskih javnih površina, kupališta, športskih i dječjih igrališta, pokretnih naprava te zbrinjavanje životinja);
13. usluge javne tržnice na malo i održavanje tržnica na malo;
14. usluge parkiranja na uređenim javnim površinama.

**Članak 3.**

Komunalne djelatnosti iz članka 2. ove Odluke povjeravaju se na neodređeno vrijeme, odnosno sve dok postoji potreba za obavljanjem predmetnih komunalnih djelatnosti i dok je trgovačko društvo BEKOM d.o.o. registrirano za obavljanje predmetnih komunalnih djelatnosti.

**Članak 4.**

BEKOM d.o.o. će komunalne djelatnosti iz članka 2. ove Odluke obavljati u skladu s Odlukom o obavljanju komunalnih djelatnosti i Dopunom Odluke o obavljanju komunalnih djelatnosti, posebnim propisima kojima se uređuje obavljanje pojedine komunalne djelatnosti I odlukama Općinskog vijeća donesenim sukladno tim propisima, a na temelju Ugovora koji zaključuje Općinski načelnik na osnovi godišnjeg Programa održavanja komunalne infrastrukture Općine Bebrina kojim se utvrđuje opseg obavljanja komunalnih poslova.

BEKOM d.o.o. će uredno ispostavljati račune za obavljene poslove sukladno važećem Cjeniku i uredno voditi redovitu naplatu prihoda dok je za svaku promjenu cijene komunalne usluge dužan pribaviti prethodnu suglasnost Općinskog načelnika.

BEKOM d.o.o. dužan je obavljati povjerene mu komunalne djelatnosti kao javnu službu i postupati u skladu s načelima na kojima se temelji komunalno gospodarstvo sukladno Zakonu o komunalnom gospodarstvu, a jednom godišnje, do 31. ožujka tekuće godine, podnijeti Općinskom vijeću izvješće o poslovanju u prethodnoj godini.

**Članak 5.**

Trgovačkom društvu BEKOM d.o.o. povjerava se vršenje javnih ovlasti u obavljanju djelatnosti održavanja groblja.

Javne ovlasti iz stavka 1. ovog članka obuhvaćaju rješavanje u pojedinačnim upravnim stvarima o pravima i obvezama fizičkih i pravnih osoba.

Protiv upravnih akata društva iz stavka 1. ovog članka može se izjaviti žalba o kojoj odlučuje Jedinstveni upravni odjel Općine Bebrina.

**Članak 6.**

Ova Odluka stupa na snagu osmog dana od dana objave u “Glasniku Općine Bebrina˝.

OPĆINSKO VIJEĆE OPĆINE BEBRINA

Predsjednik Općinskog vijeća

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mijo Belegić, ing.

Dostaviti:

1. Jedinstveni upravni odjel
2. Glasnik Općine Bebrina
3. Nadležno ministarstvo
4. Pismohrana.